KRAPINSKO-ZAGORSKA ŽUPANIJA

DJEČJI VRTIĆ BUBAMARA

DONJA STUBICA

Toplička 27/A

49240 Donja Stubica

Tel/fax:049-287-724

e-mail: djecji.vrtic.bubamara@kr.t-com.hr

GODIŠNJE IZVJEŠĆE O OSTVARIVANJU PLANA I PROGRAMA RADA DJEČJEG VRTIĆA BUBAMARA ZA ODGOJNO-OBRAZOVNU GODINU 2019./2020.

RAVNATELJICA: VESNICA BORLAK

SADRŽAJ:

I UVOD ....................................................................................................................... 3

II USTROJSTVO RADA ............................................................................................ 4

III MATERIJALNI UVJETI ........................................................................................ 5

IV NJEGA I SKRB ZA TJELESNI RAST I ZDRAVLJE DJECE ................................. 6

V ODGOJNO – OBRAZOVNI RAD ....................................................................... 13

* Tablica projekata ……………………………………………………..15
* Tablica aktivnosti ……………………………………………………..26
* Program predškole ………………………………………………..………28
* Male vezilje …………………………………………………..………..30
* Folklorna skupina ………………………………………………………..…31
* Projekt “Zeleni Gupčev kraj” ………………………………………..…….32
* CAP program ……………………………………………………………….33

VI STRUČNO USAVRŠAVANJE I NAOBRAZBA............................................ ..35

VII SURADNJA S RODITELJIMA ........................................................................ 40

VIII SURADNJA S DRUŠTVENOM SREDINOM ............................................... 41

IX VREDNOVANJE ………………………………………………………………………. 42

X OSTVARENJE PLANA STRUČNOG SURADNIKA PSIHOLOGA ..................... 43

XI OSTVARENJE PLANA RAVNATELJA ............................................................45

XII FINANCIRANJE ...................................................................................................46

**I UVOD**

Dječji vrtić Bubamara je predškolska ustanova koja ostvaruje programe odgoja i obrazovanja s ciljem osiguravanja kvalitetnih uvjeta za optimalan razvoj što većeg broja predškolske djece s područja grada Donja Stubica i okolnih mjesta i gradova koji nemaju predškolsku ustanovu, sa željom i obvezom da pomogne roditeljima u brizi za sigurnost i odgoj djece.

Tijekom pedagoške godine 2019./2020. realiziran je Godišnji plan i program rada usvojen u rujnu 2019 godine. Ova odgojno obrazovna godine označena je između ostalog izbijanjem epidemije virusa COVID- 19. Odlukom Osnivača dječjeg vrtića, Grada Donja Stubica, a na preporuku Stožera civilne zaštite Krapinsko- zagorske županije, došlo je do obustave rada vrtića u periodu od 18. ožujka do 11. svibnja 2020. U skladu s tim, aktivnosti planirane za period od ožujka do svibnja nisu realizirane.

Način rada i kriteriji kvalitete odgojno obrazovne prakse koju provodimo u našem vrtiću temelje se na načelima Nacionalnog kurikuluma, Godišnjem planu i programu te Kurikulu ustanove. I ove godine smo, u zadanim okvirima objektivne situacije, radili na unaprjeđenju kvalitete odgojno obrazovne prakse. Smjer u kojem idemo temelji se na suvremenom shvaćanju djeteta, humanističkim vrijednostima i znanstvenom pristupu. Dijete i njegov cjeloviti razvoj koji je praćen, dokumentiran i vrednovan unutar ustanove, osnova je našeg razvoja našeg kurikula. Razvojno primjeren kurikul promoviramo gradeći partnerske odnose s roditeljima koje uključujemo u zajedničko promišljanje dobrobiti djeteta i njegova optimalnog razvoja.

U provedbi Godišnjeg plana i programa i Kurikula vodimo se objektivnim znanstvenim pristupom temeljenim na opažanju, dokumentiranju i vrednovanju odgojno obrazovne prakse u nekoliko segmenata: analizi zdravstvene, pedagoške i ostale dokumentacije; planiranju, praćenju i vrednovanju odgojno obrazovnog procesa (tjedno); implementacijom spoznaja i vještina dobivenih temeljem istraživanja tema od posebnog interesa odgojitelja (godišnje); procjenama odgojitelja putem Godišnjeg izvješća za odgojnu skupinu (na kraju odgojno obrazovne godine); različitim oblicima dokumentiranja aktivnosti djece i dokumentiranja aktivnosti odgojitelja; anketama i procjenama uspostavljenih suradničkih odnosa s roditeljima

Početkom pedagoške godine u ustanovu je upisano 128 djece, a do kraja pedagoške godine u ustanovi je boravilo 133 djece. Rad se odvijao u dvije jasličke i četiri vrtićke dobne skupine. U svim našim aktivnostima i realizaciji programa imali smo pomoć i podršku roditelja. Vrtić i obitelj moraju djelovati kao usklađena zajednica, jer će samo tako naša djeca osjetiti da ih roditelji i mi volimo onakve kakvi jesu, poštujemo, prihvaćamo njihove želje i potrebe te im tako pomažemo da izrastu u sretne i zadovoljne ljude. U povezivanju roditelja i vrtića želimo biti što transparentniji, informirati roditelje o svemu što se u vrtiću događa, poticati ih da sudjeluju u kreiranju programa. Roditelji često od odgojitelja traže stručnu pomoć, što je znak da stječu sve više povjerenja u naše stručno znanje i sposobnosti. Na roditeljskim sastancima upoznali smo ih s programom rada, sadržajima i planiranim aktivnostima te željom da život njihovoj djeci u ustanovi bude što ljepši i kvalitetniji. Ujedno je roditeljima ponuđeno da sudjeluju u kreiranju programa te da nam pomognu u njihovoj realizaciji. Uz pomoć i podršku roditelja realizacija plana i programa ostvarena je na zadovoljstvo zaposlenih u ustanovi, roditelja i što je najvažnije život i boravak djece u ustanovi učinili smo još ljepšim, boljim, kvalitetnijim i zanimljivijim.

**II USTROJSTVO RADA**

U prizemlju objekta boravila su djeca vrtićkog uzrasta raspoređena u četiri dobne skupine, polaznici predškole, te djeca polaznici vrtićke igraonice četvrtkom.

Na katu su boravila djeca jasličkog uzrasta u dvije dobne skupine.

Usluge vrtića i jaslica koristila su uz djecu s područja Grada Donja Stubica i djeca iz Općina Gornja Stubica i Bedekovčina, i Gradova Oroslavja i Zagreba.

Ustrojstvo rada vrtića i jaslica vremenski je bilo usklađeno s radnim vremenom i potrebama roditelja.

Rad se odvijao svakodnevno (osim subote) od 5,30 –15,30 sati, a do 17 sati je organiziran produženi boravak djece - dežurstvo.

Primarni program provodio se u četiri vrtiće dobne skupine – mlađoj, srednjoj, mješovitoj i starijoj i dvije jasličke skupine.

* vrtić – mlađa skupina – 20 djece

- srednja “ - 24 “

- starija I “ - 26 “

- starija II “ - 27 “

- jaslice - mlađa jaslička skupina – 16 djece

- starija jaslička “ - 20 djece

-----------------------

133 djece

U četiri vrtićke skupine radilo je 8 odgojitelja, a u jaslicama 4 odgojitelja.

Program predškole u Dječjem vrtiću (jedna grupa) provodio je odgojitelj starije vrtićke odgojno obrazovne skupine a u Područnoj školi Vučak program predškole provodila je učiteljica razredne nastave temeljem Ugovora o dijelu.

Osim navedenih djelatnika o radu ustanove brinulo je i ostalo osoblje:

* ravnateljica
* stručni suradnik – psiholog
* stručni suradnik - logoped
* zdravstveni voditelj VŠS
* kuharica
* pomoćna kuharica
* dvije spremačice
* računovođa
* domar

**III MATERIJALNI UVJETI**

Sam objekt dječjeg vrtića u kojem borave djeca jasličkog i vrtićkog uzrasta u potpunosti odgovara svojoj namjeni.

Vanjski i unutarnji prostor lijepo je uređen za boravak djece i djelatnika.

Unutarnji prostor sadrži šest prostorija za boravak djece, odgovarajući sanitarni prostor za djecu i osoblje, dvoranu za tjelesnu i zdravstvenu kulturu, blagovaonicu, kuhinju i poslovni prostor (računovodstvo, ravnateljica, psiholog, zdravstveni voditelj i logoped.

Osim unutarnjeg prostora, vanjski čine zelene površine ispred ustanove koje su lijepo uređene i zasađene cvijećem, velika terasa i vanjsko igralište.

U novoj odgojno-obrazovnoj godini nužno je potpuno uređenje i nadopuna igrališta novim spravama.

Popravljen je namještaj i stolice u sobama dnevnog boravka.

Velika pažnja je posvećena uređenju unutarnjeg prostora za igru i boravak djece.

U obogaćenom i poticajnom okruženju djeci se nude brojne mogućnosti eksperimentiranja, istraživanja, stjecanja i provjeravanja novih spoznaja.

Namještaj je prilagođen uzrastu i sigurnosti djece uz mogućnost mijenjanja njegove namjene i kombiniranja u razne forme.

U želji da vrtić bude mjesto smislenog i kvalitetnog življenja, učenja i razvoja djece prostor je koncipiran kao radionica za istraživanje i mjesto za grupno i individualno stjecanje novih znanja. Stoga smo djeci omogućili svakodnevno aktivno bavljenje mnogobrojnim aktivnostima, istraživanje, manipuliranje, eksperimentiranje s različitim predmetima, materijalima, te aktivno sudjelovanje u životno-praktičnom aktivnostima.

Djeca uče putem izravnih aktivnosti i stjecanjem neposrednog iskustva.

Kontinuirano se nabavljao potrošni materijal za realizaciju programa za rad s djecom i didaktika.

Izvršena je nabava didaktike za novu sobu dnevnog boravka.

Nabavljeno je novo posteljno rublje.

Izvršena je zamjena dotrajalih ventilatora za ozračivanje kupaona.

Izvršena je nabava i zamjena preostalih panik lampi.

U vrtiću su se redovito vršili pregledi od strane zaštite na radu, kao i sanitarni pregledi, protupožarni aparati redovito su se pregledavali, a kutije s prvom pomoći redovito su se nadopunjavale.

Sukladno ugovoru radovi na dogradnji i rekonstrukciji Dječjeg vrtića započeli su 06.svibnja 2019. godine s rokom završetka 06. veljače 2020. godine.

Unatoč mnogim izazovima koji se pojave prilikom rekonstrukcije starog objekta i rada po staroj projektno tehničkoj dokumentaciji, svi radovi su završeni na vrijeme i 20. siječnja 2020. godine proveden je uspješni tehnički pregled objekta. Nažalost, ubrzo nakon toga kreće koronakriza te vrtić preko noći ostaje prazan. To vrijeme smo iskoristili za uređenje ulaznog platoa i 6. svibnja 2020. godine novi objekt dobiva rješenje o zadovoljenju minimalnih tehničkih uvjeta za rad s djecom. Od 11. svibnja imamo prve nove stanovnike našeg dograđenog dijela Vrtića. Ukupna cijena radova je bila 6.574.425,90 kuna.

U vremenu od 21.do 23.07.2020. od strane Agencije za plaćanje u poljoprivredi, ribarstvu i ruralnom razvoju izvršena je kontrola Projekta rekonstrukcije i dogradnje vrtića.

Početkom osmog mjeseca okrečen je kompletan prostor ustanove.

Dopunili smo vrtićku knjižnicu novim slikovnicama, kao i stručnom literaturom potrebnom odgojiteljima za rad i stručno usavršavanje.

Uz raznovrsna didaktička sredstva i pomagala u suradnji s roditeljima prikupljali smo pedagoški neoblikovane materijale za rad i igru i njima gotovo svakodnevno dopunjavali sobe dnevnog boravka.

**IV NJEGA I SKRB ZA TJELESNI RAST I ZDRAVLJA DJECE**

**1. Higijensko-epidemiološki nadzor**

* Provođenje kontrole mikroklimatskih uvjeta u sobama odgojnih skupina
* Kontrola higijenskih uvjeta u sobama i sanitarnim čvorovima vizualnim pregledima
* Provođenje trijaže djece kod dolaska u vrtić u skladu s mogućnostima u odnosu na radno vrijeme te educiranje djelatnika o postupanju uslijed uočavanja simptoma i znakova koji značajno ukazuju na postojanje zarazne bolesti što je bilo iznimno važno po povratku djece u dječji vrtić nakon perioda zatvaranja zbog COVID-19
* Kontinuirani nadzor pobola i poduzimanje dodatnih mjera preventivne zdravstvene zaštite prema potrebi (šarlah, streptokokne angine, vodene kozice, gripa, višestruka pojava povraćanja ili proljeva, COVID-19)
* Nadzor nad ispravnošću sanitarnih iskaznica djelatnika dječjeg vrtića
* Nadzor provođenja mjera preventivne zdravstvene zaštite ostalih djelatnika vrtića, pripravnika i praktikanata

Higijenski uvjeti u odgojnim skupinama varirali su od iznimno zavidne razine do nedovoljno očišćenih prostora. Vizualnom inspekcijom otkriveni su nedostatci u provedbi plana čišćenja te je tehničkom osoblju skrenuta pozornost na potrebne korektivne mjere. Poteškoće oko održavanja prostora i dalje se javljaju iz razloga što sa trenutačnim brojem i rasporedom rada tehničkog osoblja nije moguće na vrijeme i kvalitetno očistiti sve prostore.

Provođenje trijaže nakon pojave COVID-19 podrazumijevalo je razmjenu informacija na razini odgojitelj-roditelj o zdravstvenom stanju djeteta, naročito tjelesnoj temperaturi djeteta. U prva dva tjedna nakon ponovnog otvaranja vrtića, djeci je odgojiteljica na ulazu zadužena za trijažu mjerila tjelesnu temperaturu beskontaktnim termometrom. Djelatnici su prema uputama dezinficirali svoju obuću i ruke kod ulaska u objekt na postavljenim dezinfekcijskim barijerama te su mjerili svoju tjelesnu temperaturu beskontaktnim termometrom i vrijednosti evidentirali na predviđenu listu. Prema uputama HZJZ-a ograničilo se kretanje roditelja u prostoru vrtića, odnosno kada je to bilo preporučeno, roditeljima je bio kompletno zabranjen ulazak u prostore dječjeg vrtića.

|  |  |  |  |
| --- | --- | --- | --- |
| **RB.** | **VRSTA KONTROLE** | **VRŠITELJ KONTROLE** | **UČESTALOST** |
| **1** | Mikrobiološka čistoća u objektima za proizvodnju i promet namirnica i predmeta opće uporabe (otisci) | ZZJZ KZŽ | 2 x godišnje |
| **2** | Mjere dezinfekcije, deratizacije i dezinskecije prema HACCP planu | Salubris d.o.o. | 2 x godišnje |
| **3** | Kemijska i mikrobiološka analiza vode za piće | ZZJZ KZŽ | 1 x godišnje |
| **4** | Mikrobiološka kontrola stolice, zdravstveni pregled i otkrivanje kliconoštva | ZZJZ KZŽ | 2 x godišnje |
| **5** | Kontrola temperature hladnjaka, termičke obrade hrane,čistoće radnih površina i pribora u kuhinji prema HACCP planu | Glavna kuharica  Zdravstveni voditelj | Svakodnevno  Najmanje jednom u dva tjedna |
| **6** | Sistematski pregled zaposlenika | Medicina rada KZŽ | Svake druge godine |

**2. Osiguravanjem fizičkih sigurnosnih uvjeta za boravak djece**

* U suradnji s ostalim djelatnicima radila se analiza materijalnih uvjeta prostorija za boravak djece s ciljem otkrivanja elemenata, konstrukcija, dijelova konstrukcija koji pridonose povećanom riziku od ozljeda
* Nadzor fizičkih sigurnosnih uvjeta i upućivanje na promjene u prostoru u slučaju procjene da se radi o povećanom riziku od nastajanja ozljeda djece ili djelatnika

Veoma rijetko je bilo potrebno sugerirati preradu/zamjenu materijala zbog opasnosti po zdravlje djece. U tim slučajevima zapravo je bilo potrebno uključiti domara dječjeg vrtića koji je tada odradio obradu rubova materijala koji su bili preoštri.

Sudjelovao sam u savjetodavnoj funkciji kod planiranja novog rasporeda sprava na vanjskom dvorištu s ciljem organiziranja prostora koji ne pogoduje nastanku ozljeda.

**3. Nadzor i prilagođavanje HACCP sustava**

* Nadzor dokumentiranja i provođenja mjera u procesu pripreme i podjele hrane opisanih u sklopu dokumentacije u odnosu na kritične točke i kritične kontrolne točke
* Suradnja s djelatnicama kuhinje i ravnateljicom u pogledu osiguravanja uvjeta za nesmetan rad prema propisanim zahtjevima HACCP sustava za kuhinje dječjih vrtića
* Edukacija djelatnika kuhinje o novinama koje se planiraju implementirati u HACCP sustav dječjeg vrtića s ciljem olakšavanja rada

Nisu uvedeni nikakvi noviteti u proces prihvata, obrade i distribucije proizvoda, a nisu izdane ni nove zakonske odredbe te postojeći dijagram tijeka HACCP sustava nije trebalo mijenjati.

**4. Rad na području prehrambenih navika i standarda**

* Analiziranje postojećih jelovnika i izrada plana noviteta u suradnji s glavnom kuharicom i ravnateljicom
* Suradnja u izrađivanju jelovnika u odnosu na zakonske propise i zdravstvene preporuke o zastupljenosti skupina namirnica
* Suradnja u aktivnostima odgojitelja s ciljem poticanja djece na konzumiranje cjelovitog obroka koji im je poslužen
* Predlaganje i suradnja s odgojiteljima i ravnateljicom na području planiranja aktivnosti s ciljem poticanja djece na zdravstveno poželjan način prehrane
* Rad na otkrivanju djece s prehrambenim ograničenjima te obnavljanje podataka prema potrebi kod već poznatih slučajeva takvih ograničenja
* Edukacija ostalih djelatnika o mjerama opreza vezano uz prehrambena ograničenja pojedine djece s ciljem prevencije neželjenih alergijskih reakcija ili drugih imunoloških reakcija organizma djeteta s ograničenjem u prehrani
* Suradnja s djelatnicama kuhinje na području osiguravanja jelovnika s adekvatnim zamjenama za djecu s ograničenjima u prehrani
* Edukacija kuhinjskog osoblja i odgojitelja koji dolaze u neposredan kontakt s djecom koja imaju ograničenja u prehrani na minimalne količine (visoki stupanj alergije, alergija na gluten)

Planiranje tjednih jelovnika podrazumijevalo je kombiniranje preporuka za planiranje prehrane djece predškolske dobi, dostupnosti količine i kvalitete namirnica od dobavljača i prehrambenih navika većine djece. Ciljevi planiranja jelovnika bili su ponuditi djeci što je moguće raznovrsniju hranu uz upotrebu što više povrća, a da pri tome djeca zbog izgleda, kombinacije okusa, usvojenih navika i stavova ne ostanu gladna jer nisu pojela niti jednu ponuđenu namirnicu.

Kuhinjsko osoblje dobilo je obnovljeni popis zamjenskih obroka za doručak i užinu djece s alergijom na mlijeko i mliječne proizvode nakon što se uočila smanjena raznovrsnost serviranih obroka za tu djecu, a paralelno uz klasičan jelovnik izrađuju se tjedni jelovnici za djecu s alergijama na mlijeko i mliječne proizvode, jaja i mliječne proizvode, jaja.Kroz pedagošku godinu imali smo evidentirano osmero djece s alergijskim reakcijama na prehrambene proizvode od čega je za sedmero djece bilo potrebno svakodnevno pripremati zamjenske obroke.

**5. Rad na području svakodnevne tjelesne aktivnosti**

Prema viđenom, odgojitelji su gotovo u svim uvjetima uspjeli realizirati oblik tjelesne aktivnosti. Djeca su svakodnevno boravila na otvorenom prostoru osim u ekstremnim vremenskim uvjetima tako da moj rad na ovom području bio povezan uz podršku odgojiteljima kako bi ranije mogli izaći na otvoreno s djecom, na suradnju s odgojiteljima u vidu uključivanja u provođenje jutarnje tjelovježbe, pomoć u šetnjama za grupe koje imaju evidentiranu djecu s poteškoćama u razvoju ili kada je to bilo poželjno s obzirom na funkcioniranje grupe u tom trenutku i kroz pomoć odgojiteljima koji zbog bolovanja drugog odgojitelja iz skupine nisu mogli na siguran način provesti aktivnosti na otvorenom.

**6. Suradnja s odgojiteljima**

* Dvosmjerno informiranje o zdravstvenom stanju djece, naročito u slučajevima zaraznih bolesti, alergijskih reakcija, prehrambenih ograničenja i višebrojnih akutnih oboljenja unutar skupine ili vrtića
* Suradnja u informiranju obje strane i roditelja u odnosu na postojanje epidemioloških indikacija za širenje lako prenosivih bolesti, a što se vrši preko zajedničkog nadzora pobola (streptokokna angina, šarlah, enterokolitis)
* Suradnja na području primjene posebnih i dodatnih higijensko-epidemioloških mjera (provođenje mjera iz uputa HZJZ-a vezano uz zaštitu od COVID-19)
* Suradnja u otkrivanju djece s prehrambenim ograničenjima te izradi plana prehrane za tu djecu
* Suradnja u planiranju i provedbi aktivnosti s ciljem preventivne zdravstvene zaštite djece
* Suradnja na području informiranja roditelja o aktualnim zdravstvenim rizicima tijekom godine
* Suradnja u izradi konstrukcija za djecu koje se nalaze u prostoru hodnika

**7. Suradnja sa stručnim timom i ravnateljem**

* Razmjena zapažanja i informacija relevantnih za stanje djeteta u odnosu na različita specifična područja rada
* Savjetovanje s ciljem holističkog pristupa djetetu uslijed pojave problemskih situacija i poteškoća
* Uključivanje u izradu plana aktivnosti i postupanja spram roditelja ili odgajatelja s ciljem osiguravanja cjelovitog pristupa djetetu uslijed situacija koje to zahtijevaju (djeca s poremećajima u prehrani te druge alergijske reakcije, fizička ograničenja zbog ozljeda)
* Suradnja u provedbi plana rada spram djece s posebnim potrebama prema dobivenim uputama
* Suradnja u izradi preventivnih zdravstvenih programa i aktivnosti tijekom godine prema potrebama
* Suradnja u provedbi edukacije i/ili informiranosti ostalih djelatnika o aktualnim zdravstvenim prijetnjama (nespecifična viroza rasprostranjena na sve odgojne skupine u Veljači koja je prouzrokovala 250 dana bolovanja u jednom mjesecu, COVID-19)
* Suradnja u provedbi specifičnih i dodatnih preventivnih higijensko-epidemioloških mjera prema potrebi (higijenske mjere uslijed pojave vodenih kozica, prijetnja od COVID-19)
* Suradnja u provođenju aktivnosti spram djece s posebnim potrebama, alergijskim reakcijama, prehrambenim ograničenjima te prilagođavanje procesa rada s ciljem izbjegavanja nepotrebnih rizičnih situacija
* Suradnja na području nadzora higijenskih uvjeta prostora dječjeg vrtića

**8. Suradnja s roditeljima**

* Prijenos informacija s ciljem rane prevencije zaraznih bolesti i primjene specifičnih i dodatnih higijensko-epidemioloških mjera uslijed pojave većeg broja viroza nespecifičnog uzroka, streptokoknih bolesti, vodene kozice
* Informiranje roditelja putem letaka o aktualnim zdravstvenim prijetnjama s ciljem upućivanja na provođenje mjera od strane roditelja kako bi se umanjila mogućnost širenja bolesti (vodene kozice, virusna gripa, bolesti uzrokovane krpeljima, peta i šesta osipna bolest)
* Razmjena informacija oko prehrane djece s alergijama na prehrambene proizvode

**9. Suradnja sa stručnim službama izvan vrtića**

* Razmjena informacija s izabranim liječnicima upisane djece vezano uz pojavu dječjih zaraznih bolesti (osipna oboljenja nepoznate etiologije)
* Suradnja sa zavodom za javno zdravstvo KZŽ o mjerama zaštite, samozaštite i informiranja roditelja kod pojave zaraznih bolesti i pandemije uzrokovane COVID-19, o promjenama vezano uz obnavljanje valjanosti sanitarnih iskaznica, kretanje parazitarnih žarišta unutar županije

**10. Djelovanje na području preventivne zdravstvene zaštite, zdravstveni odgoj djece i djelatnika**

* Rad na području prehrambenih navika koje pogoduju optimalnom rastu i razvoju djeteta putem pripremljenih aktivnosti za djecu u suradnji s odgojiteljima
* Nadzor pobola preko informacija dobivenih na liječničkim potvrdama, od liječnika nadležnih za djecu polaznike dječjeg vrtića, od roditelja i odgojitelja te vizualnom inspekcijom stanja djece.
* Informiranje djelatnika i roditelja o prisutnim bolestima koje se lako šire i zdravstvenim prijetnjama koje su uvjetovane klimatskim promjenama. Informacije su prenošene usmenim putem, pisanim letcima (šarlah, vodene kozice, streptokokna angina, gripa, COVID-19, infektivna mononukleoza)
* Prenošenje noviteta iz područja oralnog zdravlja s ciljem traženja optimalnog vremena i načina za implementaciju novih preporuka vezanih uz tehniku pranja zubi, a što treba uključivati edukaciju odgojitelja, roditelja i djece. Implementacija je odgođena zbog posebnim mjera i preporuka vezano uz COVID-19
* Rad na području higijenskih navika s najvećim težištem na higijensko pranje ruku u prvoj polovici pedagoške godine, a što se shodno situaciji s korona virusom nastavilo i po povratku djece u vrtić uslijed ponovnog otvaranja ustanove
* Praćenje rasta i razvoja djece preko parametara dobivenih iz suodnosa visine, težine, dobi i spola. Ove godine nisu zamijećena jača odstupanja krivulje rasta od već prethodno poznatih.
* Sudjelovanje u aktivnostima odgojnih skupina u kojima sam radio kao zamjena odgojitelja u vrijeme bolovanja
* Osnivanje vrtićke dramske skupine B.U.B.E. u koju su se aktivno uključila oba člana stručnog tima, 7 odgojitelja i domar. Kroz dramsku skupinu planirane su 4 predstave od kojih su realizirane 3. Predstave su bile namijenjene djeci vrtićkih skupina, a kroz njih su se odašiljale poruke o važnosti higijenskih navika, utjecaju hrane na zdravlje djece, predrasudama o povezanosti vanjskog izgleda čovjeka i njegove osobnosti, važnosti prepoznavanja i iskazivanja emocija, vrijednosti prijateljstva i ljubavi. Predstave su snimane tako da su iste dostupne odgojiteljima na vrtićkom laptopu te se mogu koristiti u odgojno obrazovne svrhe.

**11. Statistika pobola i evidencija težih ozljeda**

Za razdoblje od 01.09.2019. – 31.06.2020. evidentirali smo 260 bolovanja što je prouzrokovalo 1637 dana izostanka zbog bolesti. Prema tim podacima bolovanje djece je u prosjeku trajalo 6,29 dana. Prosjek mjesečnog pobola iznosi 21,6 bolesnih i 163,7 dana izostanka (u prosjek je uračunat period kada je vrtić bio zatvoren i/ili bez djece zbog COVID-19).

Najveći pobol zabilježili smo u prvom i drugom mjesecu, ukupno 100 bolesnih sa 720 dana izostanka.   
70 – 75% tih bolovanja nastalo je zbog bolesti „vodene kozice“.

Nije evidentirana niti jedna teža ozljeda djeteta, a od lakših ozljeda najčešće su ozljede djece u dobi od 1-3 godine (ugrizi bez proboja koža, ogrebotine i udarci uslijed manipulacije igračkama).

**A) broj bolovanja**

|  |  |  |  |  |  |  |  |
| --- | --- | --- | --- | --- | --- | --- | --- |
| **GRUPA**  **MJESEC** | **GUMBEKI** | **LOPTICE** | **JEŽIĆI** | **RIBICE** | **ZVJEZDICE** | **ZEČIĆI** | **ZBROJ** |
| 09 | 3 | 10 | 3 | 2 | 4 | 6 | **28** |
| 10 | 8 | 4 | 1 | 4 | 5 | 1 | **23** |
| 11 | 3 | 5 | 5 | 5 | 3 | 1 | **22** |
| 12 | 3 | 13 | 6 | 6 | 3 | 7 | **38** |
| 01 | 5 | 11 | 6 | 9 | 6 | 7 | **44** |
| 02 | 20 | 14 | 4 | 5 | 10 | 3 | **56** |
| 03 | 3 | 4 | 4 | 7 | 6 | 12 | **36** |
| 04 | 0 | 0 | 0 | 0 | 0 | 0 | **0** |
| 05 | 0 | 0 | 0 | 0 | 0 | 0 | **0** |
| 06 | 2 | 0 | 2 | 2 | 0 | 3 | **9** |
| 07 | 2 | 2 | 0 | 0 | 0 | 0 | 4 |
| 08 | 0 | 0 | 0 | 0 | 0 | 0 | 0 |
| **UKUPNO** | **47** | **61** | **31** | **40** | **37** | **40** | **260** |

**B) broj dana izostanka zbog bolovanja**

|  |  |  |  |  |  |  |  |
| --- | --- | --- | --- | --- | --- | --- | --- |
| **GRUPA**  **MJESEC** | **GUMBEKI** | **LOPTICE** | **JEŽIĆI** | **RIBICE** | **ZVJEZDICE** | **ZEČIĆI** | **ZBROJ** |
| 09 | 25 | 39 | 14 | 9 | 18 | 19 | **124** |
| 10 | 42 | 21 | 2 | 34 | 36 | 3 | **138** |
| 11 | 14 | 32 | 24 | 25 | 24 | 2 | **121** |
| 12 | 17 | 72 | 47 | 56 | 14 | 50 | **256** |
| 01 | 30 | 81 | 61 | 78 | 59 | 53 | **362** |
| 02 | 109 | 123 | 36 | 35 | 41 | 14 | **358** |
| 03 | 19 | 30 | 24 | 39 | 26 | 87 | **225** |
| 04 | 0 | 0 | 0 | 0 | 0 | 0 | **0** |
| 05 | 0 | 0 | 0 | 0 | 0 | 0 | **0** |
| 06 | 3 | 0 | 11 | 12 | 0 | 14 | **40** |
| 07 | 5 | 7 | 0 | 0 | 0 | 0 | 13 |
| 08 | 0 | 0 | 0 | 0 | 0 | 0 | 0 |
| **UKUPNO** | **259** | **398** | **219** | **288** | **218** | **242** | **1637** |

**12. Stručno usavršavanje**

1. Kroz planirana odgojiteljska vijeća
2. Putem obaveznog stručno usavršavanja za medicinske sestre-tehničare u organizaciji HKMS-a (četiri predavanja o temama iz područja zdravstvene njege bolesnika)
3. Sudjelovanje na edukaciji namijenjenoj zdravstvenim voditeljima i stručnim suradnicima „Živjeti zdravo u vrtiću“ pod organizacijom HZJZ-a
4. Sudjelovanje na stručnom skupu AZOO-a na temu „Nadzirano četkanje zubi u vrtićima i školama“

**13. Projekcija za sljedeću godinu**

Težište rada iz područja preventivne zdravstvene zaštite biti će usmjereno na higijenske navike djece i djelatnika u odnosu na prostor, a s čime valja planirati zbog situacije oko COVID-19 uz prognoziranje da će situacija i dalje zahtijevati pojačane protuepidemiološke mjere.

**V ODGOJNO-OBRAZOVNI RAD**

Tijekom odgojno obrazovne godine cjelokupan odgojno obrazovni rad bio je usmjeren na realizaciju bitnih zadaća planiranih unutar Godišnjeg plana i programa ustanove.

Osnovni cilj svake planirane zadaće i sadržaja bio je stvaranje uvjeta za organizaciju i obogaćivanje aktivnosti djece radi kvalitetnog zadovoljavanja dječjih interesa i razvojnih potreba te radi unapređivanja kvalitete života djece u cjelini.

Ostvareni ciljevi, prema osnovnim razvojnim područjima:

1. TJELESNI I PSIHOMOTORNI RAZVOJ
2. poštovati i zadovoljavati individualne potrebe djece (naročito u jaslicama) – posebice u adaptacijskom periodu, izmjeni odmora i aktivnosti, prehrane
3. uvažavati i zadovoljavati različitost dječjih potreba za odmorom – primjereno i prilagođeno korištenje vremena dnevnog odmora;
4. usavršavati fleksibilno konzumiranje obroka vodeći računa o individualnoj različitosti kod djece pri količini i vrsti konzumiranja hrane, te o usavršavanju samoposluživanja, čistoće, kulture prehrane;
5. konstantno usavršavanje kulturno-higijenskih navika – briga o sebi;
6. djelovati na razvoju i unapređivanje ekološke osjetljivosti djece – briga o okolini;
7. jačati imunološki sustav i djelovati na očuvanju zdravlja djece (boravak i igre na zraku, tjelesno vježbanje, primjereno odijevanje);
8. djelovati na osiguranju sigurnosti djece uz razvijanje i usavršavanje dječje sposobnosti samozaštite (koordinacija pokreta, manipulativne sposobnosti…);
9. njegovati humane odnose i komunikaciju – briga o drugima;
10. SOCIO –EMOCIONALNI RAZVOJ I RAZVOJ LIČNOSTI
11. djelovati na zadovoljenje psiholoških potreba djece omogućavajući razvoj osjećaja sigurnosti i samopouzdanja kod djece (posebice u periodu prilagodbe)
12. razvijati fleksibilnost unutar odgojno obrazovnog procesa odgojne skupine podržavajući individualitet svakog djeteta i roditelja te bogatom ponudom poticaja za aktivnosti djece prema dječjim potrebama i interesima;
13. djelovati na razvoj pozitivne slike o sebi i na razvoju humanističkih i suradničkih odnosa poštujući dječje interese i uvažavanje različitosti – učenje potrebnih životnih vještina uz samopotvrđivanje na pozitivan, prihvatljiv, zdrav i nerizičan način
14. SPOZNAJNI RAZVOJ
15. poticati senzibilizaciju osjeta putem otkrivanja osobina, funkcija i odnosa;
16. bogatom poticajnom sredinom i raznolikošću sadržaja i aktivnosti zadovoljiti dječju radoznalost i bogatiti dječji doživljeni svijet;
17. podržavati i njegovati prirodnu radoznalost djeteta za vlastitu osobu i sve što ga okružuje;
18. obogaćivati dječju spoznaju
19. poticanje konstruktivnog načina rješavanja problema;
20. razvijati dječju pažnju, koncentraciju i mišljenje uz poticaj na samootkrivanje i samoučenje rješavanjem djetetu bliskih i dostupnih problema na njima svojstven način;
21. zadovoljavati dječji interes za pisane znakove;
22. djelovati na senzibilizaciji djece za narodne običaje i kulturnu baštinu;
23. GOVOR, KOMUNIKACIJA, IZRAŽAVANJE I STVARALAŠTVO
24. djelovanje na usvajanju, sređivanju i obogaćivanju svih oblika komunikacije i izražavanja kod djece bogatstvom prirodnih, društvenih i umjetničkih sadržaja u cilju osobnog unapređenja i unapređenja međuljudskih odnosa;
25. bogaćenje i razvijanje dječje komunikacije, jezika i govora,
26. razvijanje i usavršavanje likovnih sposobnosti djece i likovnog stvaralaštva;
27. poticanje dječjeg slobodnog izražavanja svojih potreba, interesa i impresija preoblikovanjem sredine i korištenjem materijala i poticaja;
28. zadovoljiti dječji interes za pismenom komunikacijom;
29. njegovati suradnju i stvaralaštvo;

Specifični ciljevi kojima smo se ove godine posebno posvetili:

* korištenje neoblikovanog pedagoškog materijala i resursa iz prirode kao poticaj kreativnosti i ekološkoj osviještenosti u djece;
* unapređivanje suradnje s roditeljima kroz edukacije unutar ustanove, dodatnog poticanja na individualne razgovore roditelja i odgojitelja
* poticanje inkluzije djece s posebnim potrebama kroz rad na edukaciji svih djelatnika vrtića, razvijanje protokola za uključivanje djece, njihovo praćenje i podršku cjelokupnom razvoju djeteta kroz timski rad (odgojitelj+roditelj+stručni suradnici);
* unaprjeđivanje sadržaja iz tjelesne i zdravstvene kulture, s ciljem veće odgovornosti prema vlastitom zdravlju i tjelesnoj kondiciji, kao i sigurnom korištenju prostora i predmeta oko nas;
* unapređivanje odgojno-obrazovnog rada ostvarivanjem poticajnog okružja, praćenje, procjenjivanje i djelovanje na odgojnu praksu podizanjem stručne kompetencije odgojitelja kroz edukacije unutar ustanove (obrada tema od interesa uz prenošenje znanja s posjećenih edukacija u vanjskim ustanovama);
* veća briga za okoliš, predmete koje djeca i odrasli svakodnevno koriste, razvoj prihvatljivog oblika ponašanja u odnosu prema okolišu (igračke, oprema, neoblikovani materijali i sl.) uz naglasak na korištenje prirodno dostupnih materijala;
* razvoj ekološke osjetljivosti i promicanje zdravih stilova života;
* poticanje stvaranja pozitivne i profesionalne organizacijske klime, poticanje i podržavanje svakog radnika za kvalitetnu suradnju unutar organizacije dječjeg vrtića;
* kontinuirano razvijanje materijalnog i prostornog konteksta.

Tijekom odgojno obrazovne godine realizirane su slijedeće aktivnosti i projekti:

***TABLICA PROJEKATA***

|  |
| --- |
| Naziv projekta: Od PNM-a do igračke |
| Nositeljice aktivnosti: odgojiteljice Patricija Božić i Ana Papa |
| Odgojna skupina: starija jaslička skupina „Loptice“ |
| Vrijeme provedbe: rujan 2019.- ožujak 2020. |
| Opis projekta: korištenje PNM-a u stvaranju igračaka i didaktičkih sredstava. Projekt je djelovao na razvoj fine motorike, koordinaciju oko- ruka, istraživačke aktivnosti, razvoj govora (rječnika), kreativnost kroz likovno izražavanje, kognitivne sposobnosti i socijalne vještine kroz zajedničku igru. |
| SLIKE:    pedagoški neoblikovan materijal koji smo prepravili u kraće tuljce sa osnovnim bojama. Isti su mogli na različite načine slagati i koristiti.  pedagoški neoblikovan materijal kartonsku kutiju koja je plastificirana i kartonski krug koji je plastificiran. U kutiju je potrebno stavljati štapiće po bojama, a krug je namjenjen za razvoj fine motorike prstiju i šake koristeći kvačice uparivajući ih po bojama.          taktilni zid koji je napravljen od pedagoški neoblikovanog materijala i različitih materijala koji pouspješuju percepciju i motoriku djece    pedagoški neoblikovan materijal, karton koji predstavlja četiri godišnja doba. Uz svako godišnje doba dodani su određeni predmeti koji opisuju to vrijeme. Npr. Uz jesen dodani su plodovi jeseni. |

|  |
| --- |
| Naziv projekta: Životinje |
| Nositeljice aktivnosti: odgojiteljice Snježana Benko |
| Odgojna skupina: mlađa vrtićka skupina „Ježići" |
| Vrijeme provedbe: tijekom godine |
| Opis projekta: Projekt je nastao iz pojačanog interesa djece za igru gumenim životinjama. Djeca su tijekom projekta proširila svoja znanja o životinjama. Provođene su slijedeće aktivnosti: slikovnice, upoznavanje glasanja životinja, oponašanje kretanja, plastelin, fotografije, igra „Kako krava daje mlijeko“, igra „Farma“, slagalice, promatranje životinje direktnim iskustvom, priče i lutkarske predstave |
| SLIKE:    Lav - rezanje grive škarama    Izrada ptice u kućici - tempere, kolaž papir      Izrada hranilica za ptice    Izrada gnijezda    Slikanje paukove mreže    Crtanje kukaca i uspoređivanje na plakatu. |

|  |
| --- |
| Naziv projekta: Mala matematika |
| Nositeljice aktivnosti: odgojiteljice Zdenka Habjanec i Branka Horvat |
| Odgojna skupina: srednja vrtićka skupina „Ribice“ |
| Vrijeme provedbe: tijekom godine |
| CILJ :  - probuditi dječju znatiželju za matematiku u svijetu oko nas  - usvojiti osnovne matematičke pojmove  - omogućiti stvaranje uvjeta za rješavanje raznih matematičkih problema  ZADACI PROJEKTA:  - stjecanje spoznaja o predmatematičkim vještinama ( odnosi u prostoru, odnosi između predmeta)  - stjecanje spoznaja o brojevima  - razvijanje logičkog mišljenja rješavanjem matematičkih zadataka  - razvijanje sposobnosti za samostalan rad  - poticanje razvoja fine motorike , koncentracije i pažnje pri igri didaktičkim igrama  - povezivanje brojeva i količine predmeta |
| SLIKE:    Djeca pridružuju količinu broju ,upoznaju i usvajaju brojeve      Pisanje brojeva u rastresitim materijalima ( brašno) pri čemu dijete upoznaje brojeve, razvija finu motoriku vizualnu percepciju    Djeca prebrojavaju točke na kocki i to povezuju sa tjelesnom aktivnošću (čučnjevi) |

|  |
| --- |
| Naziv projekta: Mali ekolozi |
| Nositeljice aktivnosti: odgojiteljica Zdenka Habjanec i Branka Horvat |
| Odgojna skupina: srednja vrtićka skupina „Ribice“ |
| Vrijeme provedbe: tijekom godine |
| Opis projekta: stjecanje kvalitetnog odnosa prema prirodi i okolišu, razvoj svijesti o važnosti očuvanja okoliša kroz učenje o prikupljanju, razvrstavanju i recikliranju otpada. Djeca su pojačano boravila na svježem zraku i prirodi (šumi) istražujući mogućnosti igre na otvorenom te svojstva i mogućnost korištenja prirodnih materijala. Suradnja s roditeljima realizirana je putem zajedničkih aktivnosti igara s jesenjim lišćem i izrade kutija za odvajanje otpada. |
| SLIKE: |
| Naziv projekta: Ekologija |
| Nositeljice aktivnosti: odgojiteljice Mirela Veverec i Željka Haramustek |
| Odgojna skupina: starija vrtićka skupina „Zvjezdice“ |
| Vrijeme provedbe: tijekom godine |
| Opis projekta: aktivnostima se djelovalo na stjecanje pozitivnih navika i odnosa prema prirodi i okolišu, na razvoj svijesti o važnosti očuvanja okoliša kroz učenje o prikupljanju, razvrstavanju i recikliranju otpada. Djeca su pojačano boravila na svježem zraku i prirodi istražujući mogućnosti igre na otvorenom te svojstva i mogućnost korištenja prirodnih materijala. |
| SLIKE:    Slobodna igra djece recikliranim materijalom...  Tjelesne aktivnosti - skakanje u vreći    Likovne aktivnosti: izrada spremnika za razvrstavanje otpada-rezanje i lijepljenje, ilustracija priče, bojanje kartonskih tuljaca za igru...        Odlaganje otpada na zelenom otoku u centru grada. |

|  |
| --- |
| Naziv projekta: Matematika kroz igru |
| Nositeljice aktivnosti: odgojiteljice Mirela Veverec i Željka Haramustek |
| Odgojna skupina: starija vrtićka skupina „Zvjezdice“ |
| Vrijeme provedbe: tijekom godine |
| Opis projekta: Koristeći igru djeca su potaknuta na usvajanje pojma i simbola broja, osnovnih matematičkih pojmova te mišljenja i zaključivanja (grupiranja, razvrstavanja, pridruživanja i nizanja). |
| SLIKE:    Umetanje slamčica prema brojevima    Spajanje čavlića gumicama - pravilan niz brojeva.    Pridruživanje količine broju.    Umetni broj koji nedostaje...    Kutija zbrajanja |

|  |
| --- |
| Naziv projekta: Vesela slova |
| Nositeljice aktivnosti: odgojiteljice Mirela Veverec i Željka Haramustek |
| Odgojna skupina: starija vrtićka skupina „Zvjezdice“ |
| Vrijeme provedbe: tijekom godine |
| Opis projekta: Raznovrsnim aktivnostima djeca su potaknuta na istraživanje slova i pisanog teksta. Projekt je imao za cilj razvoj predčitačkih i predpisačkih vještina. |
| SLIKE:    Pričamo priče.    Memory abeceda    Radionica s roditeljima - izrada memory |
|  |

|  |
| --- |
| Naziv projekta: Brojevi i slova |
| Nositeljice aktivnosti: odgojiteljice Martina Horvatek i Ivana Haramustek |
| Odgojna skupina: starija vrtićka skupina „Zečići“ |
| Vrijeme provedbe: tijekom godine |
| Opis projekta: Poticajnim igrama djeca su potaknuta na istraživanje slova i brojeva. Projekt je imao za cilj razvoj predčitačkih i predpisačkih vještina (glasovne sinteze i analize), pojma broja, fine motorike kao važnih faktora spremnosti za školu. |
| SLIKE:    Djeca štapićem za uši točkaju po slovima.    Djeca otiskom prstića rade jabučicu i broje koliko ih treba staviti.    Djeca u igri memory pronalaze par i slovkaju riječ.    Djeca putem društvene igre usvajaju pojmove brojeva i slova.      Dijete broji koštice na buči, te na odgovarajući broj stavlja kvačicu    Dijete gledajući slova, pokušava prstićem prepisati to isto slovo u brašnu. |

**Napomena:**

Za korištenje fotografija u ovom dokumentu oba roditelja djeteta dali su svoj pisani pristanak u sklopu dokumenta „Zahtjev za upis djeteta u vrtić“:

„Svojim potpisom dozvoljavam fotografiranje svog djeteta u svakodnevnim vrtićkim aktivnostima. Fotografije će se koristiti isključivo za potrebe vrtića (web stranica vrtića, web stranica Grada Donja Stubica, dnevni i tjedni tisak u kojem se fotografije koriste za prezentaciju rada vrtića, časopis vrtića, obiteljski kutić u vrtiću ) te ne služe u nikakve marketinške svrhe ili za objavu na društvenim mrežama“

|  |  |  |  |
| --- | --- | --- | --- |
| ***TABLICA AKTIVNOSTI*** | | | |
| NAZIV AKTIVNOSTI / MJESEC PROVEDBE | OPIS AKTIVNOSTI | | |
| RUJAN, LISTOPAD, STUDENI | | | |
| Posjeta policijskoj postaji | Upoznavanje s poslovima policije te poučavanje i ponavljanje znanja o prometnim pravilima | | |
| Pregradske berbarije | sudjelovanje djece na tradicionalnim igrama za predškolce | | |
| Međunarodni dan starijih osoba | program i druženje s osobama starije životne dobi, nastup folklorne skupine | | |
| Izložba Trnac starih sorti voća u Domu kulture | Nastup folklorne skupine i nagrada za najljepši izložbeni prostor | | |
| Edukativna predstava za djecu „Rudek na željeznice“ dramske skupine Dječjeg vrtića „Bubamara“ | Edukativna predstava o higijenskim navikama kao prevenciji bolesti | | |
| Predstava „Šumska priča“ Produkcije Z | Predstava o šumskim životinjama, empatiji i prijateljstvu. | | |
| Stručno usavršavanje u ustanovi- gostovanje pedagoga i odgojitelja mentora iz Dječjeg vrtića „Maslačak“ Krapinske Toplice | Predavanje pedagoginje na temu -„Praćenje i podrška učenju djece“  Predavanje i prikaz prakse odgojiteljice mentorice na temu- „Razvoj ekološke osviještenosti kod djece rane dobi- preduvjet za cjeloživotno činjenje“ | | |
| Labday: radionica „Mojem medi treba izvaditi krv“ u organizaciji Hrvatskog društva za medicinsku biokemiju i laboratorijsku medicinu u suradnji s Medicinsko biokemijskim laboratorijem iz Opće bolnice Zabok, a povodom međunarodnog dana laboratorijske medicine | Cilj radionice je bio približavanje postupka vađenja krvi djeci. Djeca iz odgojnih skupina Zečići o Ribice te školarci iz skupine Zvjezdice su uz pomoć “bolesnih” plišanaca koje su donijeli na radionicu imala priliku iskusiti posjet liječniku i razgovor s njim, kao i ostale medicinske postupke- vađenje krvi, traženje krvne žile pomoću svjetiljke, primanje injekcije, uzimanje uzorka mokraće i stolice itd. | | |
| Posjeta Zagrebačkoj banci | Povodom Svjetskog dana štednje predškolarci su posjetili Zagrebačku banku u Donjoj Stubici | | |
| PROSINAC, SIJEČAN, VELJAČA | | | |
| Posjeta Udruge invalida KZŽ | | Nastup folklora | |
| Pismo Svetog Nikole i pokloni za djecu po skupinama | | Donacija Trgostila | |
| Božićna predstava „Tko je ukrao Božić“ | | predstava za djecu u organizaciji vrtićke dramske skupine | |
| Božićna bajka u Donjoj Stubici | | Nastup mlađe i starije ritmičke skupine Nastup folklora | |
| Dajmo djeci korijene i krila u organizaciji Etnografskog muzeja, Radija Kaj, Narodnih novina i KZŽ | | Donacija tradicijskih igrački | |
| Ekološka radionica „Zeleni Gupčev kraj“ | | Edukacija za odgojitelji i radionice za djecu odgojnih skupina „Zečići“ i „Ribice“ | |
| OŽUJAK ,TRAVANJ, SVIBANJ | | | |
| Fašnik u Oroslavju | | | Sudjelovanje djece starije odgojne skupine „Irski vilenjaci i Zagorci“  1.nagrada TV prijemnik |
| Mali županijski fašnik u Humu na Sutli | | | Sudjelovanje djece školskih obveznika |
| Natječaj „Ljubav i kako je vide djeca“ | | | Sudjelovanje djece starije skupine „Zečići“ |
| Prikupljanje hrane za napuštene životinje | | | Akcija u suradnji s roditeljima pod nazivom „Dar od srca“ – donacija hrane Skloništu za napuštene životinje „Luč Zagorja – 27.04.2020. godine |
| CAP program prevencije zlostavljanja djece- predavanje za roditelje | | | Provedba Cap programa u organizaciji Cap tima vrtića |
| Napomena: Od 18. ožujka do 11. svibnja 2020. odlukom Osnivača dječjeg vrtića na preporuku Stožera civilne zaštite Dječji vrtić Bubamara je bio zatvoren za djecu. | | | |
| LIPANJ, SRPANJ, KOLOVOZ | | | |
| CAP program prevencije zlostavljanja djece- radionice za djecu | Djeca školski obveznici sudjelovali su na tri radionice u sklopu CAP programa koje su vodile članice CAP tima vrtića | | |
| - ponavljanje pjesmica, recitacija, priča, igara s pjevanjem...  - igre na otvorenom – igre vodom, pijeskom....  - igre na dječjem igralištu u skladu s epidemiološkim preporukama | | | |

***PROGRAM PREDŠKOLE***

2. listopada 2019. godine započinje program predškole u dječjem vrtiću Bubamara. Predškolu pohađa ukupno 22-je djece, a program se provodi u dvorani dječjeg vrtića koja je prilagođena za pohađanje predškole. Već prvi dan djeca su vrlo uzbuđena, dosta povučena u sebe, ali kod većine djece nije bilo gotovo nikakvih problema s odvajanjem od roditelja. Odigrali smo nekoliko igara upoznavanja kako bi se svi zajedno opustili i međusobno bolje upoznali. Tijekom prvog tjedna obrađeni su sklopovi aktivnosti na temu “to sam ja“ pa smo tako imali različite likovne aktivnosti, pjevali smo pjesmice i igrali rane igre kroz koje smo se bolje upoznavali. Djeci su ponuđene različite aktivnosti putem kojih saznajem što ih više zanima i koji su njihovi interesi. Tijekom sljedećih tjedana obrađene su razne druge teme (jesen, bundeva, jabuka, osjećaji, kukuruz, dani kruha, muhara, jež, sv. Nikola, čizmica, advent, Božić, božićno drvce, lampice za bor, božićna čestitka, ukrasi za bor) kroz različite sklopove aktivnosti (dramatizacije priča, igrokazi, likovne aktivnosti temperom, kolažem, vodenim bojama, olovkom, flomasterima, plastelinom, čitanje priča, recitacije i prigodne pjesmice, pokretne igre, igre s pravilima i sl.). Primjećujem da djeca nisu upoznata sa većinom likovnih tehnika te da im nedostaje kreativnosti u izražavanju stoga im je svaki puta ponuđena jedna likovna tehnika.

Prilikom rješavanja grafomotoričkih vježbi kod pojedine djece primijećena je slabije razvijena grafomotorika te im je bila potrebna dodatna pomoć prilikom rješavanja radnih listova. Također, djeci su uz radne listove bili dodatno ponuđeni razni materijali za poticanje fine motorike šake, ali i za razvoj grafomotorike (plastelin, domaće tijesto, škare, radni listovi sa zadacima, stolno-manipulativne igre, igre razvrstavanja i slaganja...). Po centrima aktivnosti djeci su ponuđeni razni poticaji za upoznavanje sa slovima, brojevima i geometrijskim oblicima (abeceda, brojevi do 10, slaganje slova na slovo, pokrivaljke sjena, memory, umetaljka sa štapićima i brojevima...).

Tijekom ovog tromjesečja gotovo sva djeca usvojila su grafomotoričke vježbe, upoznala se sa geometrijskim oblicima i brojevima do 10, savladala razne logičke zadatke iz radnih listova, upoznala se sa danima u tjednu i sa raznim likovnim tehnikama.

Vidljiv je i veliki napredak u socio emocionalnom razvoju. Djeca su se opustila, sklopila nova prijateljstva i vrlo rado pomažu jedni drugima. Također, više se ne ustručavaju pitati za pomoć kad im je to potrebno, a i usvojila su određena pravila ponašanja u školi. Napredak je vidljiv i u povećanju koncentracije kod djece za pojedine aktivnosti, posebice za likovne. Međutim, na svim aspektima potrebno je još uvijek poraditi, posebno u vidu logičkih zadataka i nizova koji većini djece još uvijek predstavljaju problem. Također, potrebno je uvježbavati vještinu rezanja škaricama po zadanoj liniji, pojedinu djecu je potrebno poticati na pisanje vlastitog imena i urednost kod pisanja domaćih zadaća. Iako su djeca opuštenija nego u početku, još uvijek ih je potrebno poticati da budu odvažniji i samopouzdaniji. Također, potrebno ih je poticati da više vremena provode u mirnijim aktivnostima te u aktivnostima poticanja predčitačkih i predmatematičkih vještina.

Sukladno tome, u sljedećem razdoblju planirano je obraditi sva slova i veću pozornost posvetiti aktivnostima sa slovima i riječima, djecu upoznati sa zbrajanjem i oduzimanjem, provesti razne tjelesne aktivnosti sa različitim oblicima kretanja te obraditi prigodne teme kroz različite sklopove aktivnosti (zima, snjegović, godišnja doba, obilježja zime, fašnik, izrada maski, klaun, Valentinovo, moja adresa, moja kuća, visibaba, proljeće, Uskrs, pisanice, zec, bubamara, eko-aktivnosti, doba dana, zanimanja, prijevozna sredstva...).

U predškoli boravi dječak kod kojeg su uočene teškoće praćenja predškolskog sadržaja stoga psihologinja i zdravstveni voditelj provode dosta vremena s njime u predškoli. Majka je svakodnevno obaviještena o uočenim reakcijama i djetetovom ponašanju te svi zajedno nastojimo pronaći najbolje rješenje vezano uz njegov boravak u maloj školi. Također, u početku su se javljali problemi u emocionalnom reagiranju kod pojedine djece te je s roditeljima obavljen individualni razgovor. Kroz međusobnu suradnju, uspjeli smo doći do zajedničkog rješenja.

Suradnja s roditeljima tekla je prema očekivanjima. Većina roditelja o svojoj djeci informira se na dnevnoj bazi i sa većinom roditelja nema problema. Na prvom roditeljskom sastanku prisutni su bili svi roditelji jednako kao i na Božićnoj priredbi, a u sljedećem razdoblju roditelji će biti obaviješteni o održavanju individualnih razgovora za svako pojedino dijete kako bi dobili uvid o dosadašnjem radu, vidjeli dječje radove i bili obaviješteni o eventualnim problemima.

***MALE VEZILJE***

Male vezilje su započele s radom u listopadu 2019.godine. Na radionicama je sudjelovalo 18-tero djece, 11 djevojčica iz starije vrtićke skupine “Zvjezdice” i 7 djevojčica iz najstarije skupine “Zečići”. Cilj nam je bilo njegovanje kulturne baštine Hrvatskog zagorja te razvoj ljubavi za ručni rad kao neprocjenjivo blago Hrvatskog zagorja. Djeca su usvojila tehniku crtanja uz pomoć predložaka, razvijali osjećaj za boje, razvijali finu motoriku šake, preciznost u radu. Male vezilje svoje radove marljivo su radile svaki petak.

U vezenju nam je pomagala gospođa Biserka Zebić, kojoj se ovim putem zahvaljujemo na pomoći, volji i želji da nas poduči vještini vezenja.

Dana 01. lipnja 2020. djeci su podijeljeni prigodni pokloni i njihovi radovi koje su izradila na radionicama tijekom godine.

 

***FOLKLORNA SKUPINA***

Ove pedagoške godine u folklornoj skupini sudjelovalo je 16-ero djece, od čega je desetero djece iz skupine „Zečići“, a šestero djece iz skupine „Zvjezdice“.

Cilj nam je bio razvijati osjećaj pripadnosti vlastitoj kulturi i tradiciji s naglaskom na Hrvatsko Zagorje.

Zadatci:

* omogućiti kreativni izričaj putem igre, plesa i pjesme
* razvijati zanimanje za tradicijsko stvaralaštvo, tradicionalne instrumente i narodne nošnje
* poticati motoriku prirodnim oblicima kretanja kroz igru i ples

Tijekom godine radilo se na raznim sadržajima i aktivnostima:

* upoznavanje narodnih nošnji
* prepoznavanje ritma igara s pjevanjem
* upoznavanje s plesovima Hrvatskog Zagorja, Posavine i Međimurja

Kroz nekoliko koreografija u kojima je većinom bio zastupljen ples Hrvatskog zagorja, djeca su sudjelovala na raznim događanjima u gradu Donja Stubica i u dječjem vrtiću, gdje su svojom razigranošću, spontanošću i veseljem pokazali koliko vole tradicionalni ples.

NASTUPI:

01.10.2019. folklorni nastup u STUB-KLUBU povodom Dana starijih osoba

12.10.2019. folklorni nastup u Domu kulture na jesenskoj manifestaciji „Trnac starih sorata voća“

03.12.2019. folklorni nastup povodom posjeta osoba s invaliditetom u dječjem vrtiću

14.12.2019. folklorni nastup na Božićnom sajmu u Sportskoj dvorani Donja Stubica

23.12.2019. folklorni nastup povodom podjele tradicijskih igračaka u dječjem vrtiću

 

 

***PROJEKT „ZELENI GUPČEV KRAJ“***

Dječji vrtić „Bubamara“ uključio se u projekt „Zeleni Gupčev kraj“ u sklopu kojeg se 14. listopada 2019. na radionici u Osnovnoj školi Donja Stubica upoznalo edukatore (odgojitelje te učitelje prirode i biologije) s osnovnim principima i činjenicama o održivom gospodarenju otpadom te im predstavio koncept kreativno-edukativnih radionica za djecu. Kroz razgovor, priče i zanimljive praktične aktivnosti nastojali smo potaknuti djecu na razmišljanje, približiti im sve ciljeve održivog gospodarenja otpadom, naučiti ih kako i oni u svakodnevnom životu mogu pravilno gospodariti otpadom i tako sudjelovati u očuvanju okoliša u kojem živimo.

Radionica za djecu u starijoj vrtićkoj skupini „Zečići“ održana 06.02.2020.

* razgovor o tome što je otpad, a što smeće, koje su važnosti pravilnog postupanja s otpadom i opasnosti koje donosi naše neodgovorno ponašanje,
* približavanje oznaka na ambalaži i vrste otpada koje se najčešće odvojeno prikupljaju na njihovom području,
* naglašavanje važnosti pravilnog prikupljanja/razvrstavanja i odlaganja otpada u za to predviđene spremnike što je preduvjet za uspješno recikliranje,
* ekološka priča „Šuško plastična vrećica i Shelly morska kornjača“
* izrađivanje igre „Probleme u okolišu ne stvaraj, otpad pravilno odvajaj“ – izrađivanje spremnika za različite vrste otpada (papir, plastiku, staklo i miješani komunalni otpad): bojanje temperom, izrada natpisa
* igra „Probleme u okolišu ne stvaraj, otpad pravilno odvajaj“ – odlaganje različitih vrsta otpada u odgovarajući spremnik

Radionica za djecu srednje vrtićke skupine "Ribice" održana je 06.02.2020. godine.

* razgovor o tome što je otpad, kako i gdje sve može nastati i tko sve stvara otpad
* slikovni materijali koji predstavljaju različite oblike otpada i posljedice njihovog gomilanja u urbanom i prirodnom okruženju
* gledanje videa na temu vrsta otpada te pravilnog prikupljanja i odvajanja otpada. Razgovor o odgledanom videu.
* radionica izrade kreativnih predmeta i igračaka od otpada

***CAP PROGRAM***

Program prevencije zlostavljanja djece (CAP program) proveli smo u starijoj vrtićkoj skupini „Zečići“.

CAPov model uključuje program za roditelje, stručno obrazovanje cjelokupnog osoblja vrtića, radionice za djecu u odgojnim skupinama i vrijeme za razgovor.

Ciljevi programa:

• Upoznati osobna prava

• Definirati osobno pravo na sigurnost

• Identificirati potencijalno opasne situacije

• Osvijestiti djelovanje strategija sprečavanja zlostavljanja

• Osvijestiti postojanje mreže podrške koja djeci stoji na raspolaganju

Zadaci:

• Upoznavanje s pravima djeteta

• Upoznavanje i definiranje dječjeg prava na sigurnost, a posebno prava da budeš siguran, jak i slobodan

- Identificirati situacije u kojima su ova prava narušena ili ugrožena

• Prepoznavanje situacija zlostavljanja u koje su uključeni vršnjaci

• Upoznavanje potencijalnih situacija napada s nepoznatom osobom

• Identificirati situacije zlostavljanja koje uključuju poznatu osobu

• Upoznati i uvježbati sposobnost da se kaže NE i siguran nastup u potencijalno opasnim situacijama

• Demonstrirati pružanje i primanje podrške vršnjaka u potencijalno opasnim situacijama, sigurnosni krik i osnovna ponašanja samoobrane

• Identificirati poznate osobe u svom okruženju kojima dijete može vjerovati

Tijek realizacije programa:

• Stručni sastanci CAP tima s odgojiteljima skupina u kojima će se CAP provoditi: ožujak 2020.

• Održavanje roditeljskog sastanka o CAP programu: 12.03.2020.

• Radionice za djecu 15.,16.,17. 06. 2020.

• Valorizacijski sastanak: lipanj 2020.

Protokol o obavljenim aktivnostima

Radionica za roditelje

Radionica za roditelje održana je 12.03.2020. Roditeljskom sastanku prisustvovalo je 7 roditelja. Od početka provedbe CAP programa bilježimo konstantno nizak odaziv roditelja na roditeljski sastanak s temom CAP programa.

Voditelji radionice: Alma Kapetanović, psiholog Zdenka Habjanec, odgojitelj Željka Haramustek, odgojitelj

Evaluacija radionice za roditelje

Prisutni roditelji ocjenjivali su radionicu na kojoj su prisustvovali zaokruživanjem jedne od ocjena 1 (nedovoljan) do 5 (odličan). Ocjenjivale su se slijedeće komponente: novost teme, zanimljivost sadržaja, primjenjivost sadržaja, pripremljenost voditelja i opća ocjena radionice.

U tablici su navedene aritmetičke sredine za sve komponente.

Tablica: Aritmetičke sredine ocjena radionice za roditelje

Kategorije procjene Aritmetička sredina

Novost teme 4,16

Zanimljivost 5,00

Primjenjivost sadržaja 5,00

Pripremljenost 5,00

Opća ocjena radionice 5,00

Radionice za djecu

Tijekom lipnja kao priprema za CAP radionice u skupinama provedene su sve aktivnosti koje se u materijalima za provedbu CAP programa preporučuju. Razgovaralo se o neznancima, sigurnim dodirima, dobrim i lošim tajnama, zašto smijemo reći ne... Djecu se educiralo o njihovim pravima, a naročito o pravima da budu sigurna, jaka i slobodna. Obrađene su preporučene slikovnice.

**VI STRUČNO USAVRŠAVANJE I NAOBRAZBA**

* održavanja sjednica Odgajateljskog vijeća
* individualnog stručnog usavršavanja
* skupnog stručnog usavršavanja u vrtiću (stručni aktivi, radionice)
* skupnog stručnog usavršavanja izvan vrtića (stručni skupovi: ravnatelja i stručnih suradnika, odgajatelja i pripravnika, savjetovanja, aktivi, stručno-zdravstveni skupovi, seminari, psihološke radionice, simpoziji, regionalna savjetovanja)
* stručnih putovanja
* stručne literature i časopisa

Plan stručnog usavršavanja donijet je na sjednici Odgajateljskog vijeća. Osim što je obavezno, stručno usavršavanje smatra se nužnom pretpostavkom stjecanja potrebnih znanja i vještina te vrijednosti profesionalnog rada. Stoga ono mora biti dobro planirano, kvalitetno i kontinuirano:

1. Individualno stručno usavršavanje

Odgojitelji su se početkom odgojno obrazovne godine odlučili za jedno interesno područje i temu, a tijekom godine su proučavanjem literature i praktičnim djelovanjem proširili spoznaje o odabranoj temi te ih implementirali u svoj rad u skupini. Teme su usvojene na Odgojiteljskom vijeću početkom pedagoške godine.

Odgojiteljice su tijekom godine obrađivale sljedeće stručne teme prema vlastitoj stručnoj procjeni i interesu:

1. Senzomotorika – Sanja Žukina
2. Razvoj motorike kod trogodišnjaka - Snježana Benko
3. Pedagoški neoblikovani materijali u jaslicama– Nikolina Horvat
4. Suradnja sa roditeljima – Zdenka Habjanec
5. Pokretna igra u dječjem vrtiću- Branka Horvat
6. Poticanje razvoja rane pismenosti djece u vrtiću - Željka Haramustek
7. Važnost čitanja knjiga djeci predškolske dobi – Mirela Veverec
8. Karakteristike poticajnog okruženja u vrtiću – Martina Horvatek
9. Utjecaj slikovnice na razvoj djeteta – Ana Papa
10. Suradnja-put prema partnerstvu – Patricija Božić
11. Usavršavanje u ustanovi

U sklopu usavršavanja u Ustanovi nastavili smo sa svakodnevnim unaprjeđivanjem i vrednovanjem odgojne prakse putem radnih dogovora, stručnih konzultacija, promišljanja i provođenja promjene pristupa i metoda u svakodnevnom radu s djecom te rad na kvalitetnijoj komunikaciji i odnosima u vrtiću.

Oblici rada i njihova funkcija:

* Odgojiteljska vijeća – timsko planiranje mjesečnih i višemjesečnih razdoblja, dogovori oko zajedničkih aktivnosti, rješavanje organizacijskih poteškoća i sl.
* Stručne radne grupe (dogovori oko planiranja i realizacije određenih tematskih sadržaja i aktivnosti, izrada planova i protokola). Sastanci Stručne radne grupe odvijali su se svakog ponedjeljak u obliku dva zasebna radna dogovora. Tijekom godine odgojiteljice su jedanput tjedno, nakon jutarnje smjene, sudjelovale na radnim dogovorima s ravnateljicom i zdravstvenim voditeljem te nakon toga n zasebno dogovoru sa stručnim suradnicama. Radni dogovori su prvenstveno bili fokusirani na planiranje i valorizaciju odgojno obrazovnog procesa i pristupa djeci s posebnim potrebama te suradnji s njihovim roditeljima. Odgojiteljice su timski promišljale kvalitetu i unaprjeđivanje odgojno obrazovnog procesa. Tijekom radnih dogovora komuniciralo se i o svim aktualnim temama vezanim uz praćenje razvoja djece i suradnju s roditeljima, kao i funkcioniranja dječjeg vrtića u cjelini. Težilo se uvođenju elemenata kvalitetne suvremene prakse koja počiva na prepoznavanju dječjih prava, potreba i interesa te građenju kurikuluma u skladu s individualitetom svakog djeteta.
* Stručni aktivi na odabrane stručne teme koje su održali stručni suradnici i gosti predavači

1. „Fiziologija emocija, uloga odraslih u zdravom emocionalnom razvoju djece u vrtićkom kontekstu“ (zdravstveni voditelj, psihologinja)
2. Gosti predavači iz Dječjeg vrtića “Maslačak” Krapinske Toplice

* “Praćenje i podrška učenju djece“Manuela Kos, stručna suradnica pedagoginja
* „Razvoj ekološke osviještenosti kod djece rane dobi- preduvjet za cjeloživotno činjenje“ Nina Ljubičić odgojitelj mentor

1. Usavršavanje izvan ustanove

Odgojiteljice, zdravstveni voditelj i stručne suradnice sudjelovale su na edukacijama izvan ustanove: stručnim skupovima u organizaciji Agencije za odgoj i obrazovanje, predavanjima u organizaciji ostalih institucija uključenih u odgojno, obrazovno zdravstveni rad s djecom i roditeljima te posjetile i surađivale s ustanovama koje se bave odgojem, obrazovanjem i terapijom predškolske djece.

|  |  |  |  |  |
| --- | --- | --- | --- | --- |
| **OBLICI STRUČNOG USAVRŠAVANJA I BROJ REALIZIRANIH** | **TEME SADRŽAJI** | **VODITELJI** | **SUDIONICI** | **VRIJEME REALIZACIJE** |
| **RADNI DOGOVORI (Tjedna planiranja)** | Tjedno planiranje i valorizacija aktivnosti, međugrupna suradnja, rad na projektima | Ravnateljica  Zdravstveni voditelj | Timovi odgojitelja (po smjeni) | **tjedno tijekom pedagoške godine** |
| **STRUČNE**  **RADIONICE, INTERNI STRUČNI AKTIVI** | „Fiziologija emocija, uloga odraslih u zdravom emocionalnom razvoju djece u vrtićkom kontekstu“ | Kristijan Zver, zdravstveni voditelj  Alma Kapetanović, stručni suradnik psiholog | Svi odgojitelji | **Listopad 2019.** |
| **STRUČNI SKUPOVI, SEMINARI IZVAN VRTIĆA** |  |  |  |  |
|  | Edukacija za voditelja eko radionice u sklopu projekta „Zeleni Gupčev kraj“ | Tvrtka Ecoina d.o.o. | Snježana Benko, Željka Haramustek | **Listopad 2019.** |
|  | Stručno predavanje „Rane poruke veliki učitelji“ | Milena Haler TA i NLP savjetnica, Organizator Brainy Centar, Zagreb | Alma Kapetanović, stručni suradnik psiholog | **Listopad 2019.** |
|  | Stručni skup Umjetničko- pedagoška istraživanja u ranom i predškolskom odgoju i obrazovanju | Agencija za odgoj i obrazovanje | Ana Papa, odgojiteljica | **Listopad 2019.** |
|  | Stručni skup: Odgoj za humanost od malih nogu- područje humanih vrednota i pripreme za izvanredne situacije | Azoo i Hrvatski Crveni križ | Patricija Božić, odgojiteljica | **Studeni 2019.** |
|  | Emocije kao naši putokazi | Društvo psihologa Krapinsko- zagorske županije  Predavač: Marina Sviben Družinec, prof. psiholog | Mirela Veverec, Snježana Benko, Martina Horvatek | **Veljača 2020.** |
|  | „Izazovi interdisciplinarnog pristupa u zaštiti dobrobiti djece predškolske dobi s teškoćama u razvoju“ | Hrvatsko pedijatrijsko društvo i Sekcija edukacijskih rehabilitatora predškolskog odgoja | Alma Kapetanović, stručni suradnik psiholog | **Veljača 2020.** |
|  | „Postupci i praksa ostvarivanja, održavanja i unapređivanja kvalitete u ustanovama ranog i predškolskog odgoja i obrazovanja“ | Dječji vrtić „Rožica“, Veliko Trgovišće | Nikolina Horvat, odgojiteljica | **Veljača 2020.** |
|  | Studijski posjet Centru Loris Malaguzzi (Reggio Emilia) i vrtiću „Mast“ (Bologna) | Udruga Hrvatska pomaže i Krapinsko- zagprska županija | Željka Haramustek, Alma Kapetanović | **Veljača 2020.** |
| **STRUČNE RADIONICE U VRTIĆU POD VODSTVOM VANJSKIH SURADNIKA** | „Praćenje i podrška učenju djece“ Manuela Kos, stručna suradnica pedagoginja  „Razvoj ekološke osviještenosti kod djece rane dobi- preduvjet za cjeloživotno činjenje“ Nina Ljubičić odgojitelj mentor | Dječji vrtić Maslačak iz Krapinskih Toplica | Svi odgojitelji, ravnateljica, psiholog | **Studeni 2019.** |
| **ODGOJITELJSKA VIJEĆA** | Godišnji plan i program rada D.V. Bubamara | ravnateljica | svi odgojitelji  psiholog, logopedinja,  zdravstveni voditelj | **Rujan 2018.** |
|  | Vrednovanje odgojno obrazovnog rada u prvom tromjesečju | ravnateljica | svi odgojitelji  psiholog, logopedinja,  zdravstveni voditelj | **Siječanj 2019.** |
|  | Vrednovanje odgojno obrazovnog rada u drugom tromjesečju | ravnateljica | svi odgojitelji  psiholog, logopedinja,  zdravstveni voditelj | **Travanj 2019.** |
|  | Vrednovanje odgojno obrazovnog rada u zadnjem tromjesečju | ravnateljica | svi odgojitelji  psiholog, logopedinja,  zdravstveni voditelj | **Lipanj 2019.** |

**VII SURADNJA S RODITELJIMA**

Na već provjerenim temeljima suradnje s roditeljima (pravovremena informiranost i transparentnost) razvijali smo poznate i neke novije oblike suradnje.

Za dobru suradnju potrebno je postupno građenje povjerenja koje dovodi do međusobnog uvažavanja, slobodne razmjene mišljenja te prihvaćanje različitih odgojnih stilova što dovodi do partnerskog odnosa s roditeljem kao krajnjeg cilja suradnje.

PROVEDENI SADRŽAJI

1. Informiranje i edukacija roditelja
2. informativni roditeljski sastanci odgojnih skupina pod vodstvom odgojitelja– kvartalno;
3. roditeljski sastanak novoupisane djece i djece školskih obveznika (Polazak djeteta u vrtić, Polazak djeteta u Program predškole)
4. kreativne radionice za roditelje- izrada didaktičkog materijala, druženje, povezivanje, podrška- stvaranje pozitivnog ozračja među roditeljima i odgojiteljima
5. stručna predavanja za roditelje od strane stručnih suradnika:
   * 1. CAP program za prevenciju zlostavljanja djece- stručni suradnik psiholog
     2. Izazovi prehrane predškolskog djeteta- zdravstveni voditelj
6. kutići za roditelje – tijekom godine
7. izložbe – tijekom godine (likovni radovi, Male vezilje)
8. druga sredstva informiranja :

* Unaprjeđenje kvalitete WEB stranice vrtića- stručni tekstovi na odgojno- obrazovne teme

1. Unapređivanje individualne suradnje s roditeljima
   1. svakodnevni kontakti (blic informacije) – svakodnevno
   2. informativni razgovori s roditeljima (psiholog, zdravstveni voditelj i odgojitelj)- praćenje razvoja djece
   3. individualni razgovori odgojitelja i roditelja
   4. psihološko savjetovanje roditelja vezano uz razvoj djeteta i roditeljstvo
2. Pobuđivanje interesa i djelovanje na aktivnom uključivanju roditelja u sudjelovanje u radu odgojnih skupina i predškolske ustanove u cjelini- građenje partnerstva s roditeljima
3. sudjelovanje roditelja u planiranju aktivnosti - tijekom godine
4. uključivanje roditelja u odgojno obrazovni rad – tijekom godine
5. sakupljačke aktivnosti – tijekom godine
6. posjeta roditeljskom domu i radnom mjestu roditelja – tijekom godine
7. sudjelovanje roditelja u Upravnom vijeću – tijekom godine
8. sudjelovanje roditelja u izradi igara i didaktičkog materijala – tijekom godine
9. sudjelovanje u organizaciji i ostvarenju izleta, posjeta, predstava, proslava, druženja, rekreacijskih programa – tijekom godine
10. sudjelovanje u zajedničkom uređenju vanjskog i unutrašnjeg prostora – tijekom godine
11. sudjelovanje roditelja u nabavi potrošnog materijala, sponzorstva – po potrebi tijekom godine

# VIII SURADNJA S DRUŠTVENOM SREDINOM

Suradnju s društvenom sredinom i ove godine smo temeljili na otvorenosti vrtića prema sredini u kojoj živimo i djelujemo.

Ostvarena suradnja s:

* OSNIVAČEM kroz pravovremeno informiranje o rezultatima i problemima s kojima smo se susreli u svom djelovanju (unapređivanje uvjeta rada i boravka, osiguravanje materijalnih sredstava za redovno funkcioniranje vrtića);
* UPRAVNIM VIJEĆEM kroz redovito informiranje i donošenje odluka važnih za pravovremeno, zakonito i kvalitetno provođenje Godišnjeg programa rada;
* OSNOVNIM ŠKOLAMA iz kojih imamo najviše polaznika (Gornja Stubica, Donja Stubica, Vučak) radi dogovora oko provođenja programa predškole, posjeta školi, međusobnoj suradnji u pripremi djece za upis u školu;
* DJEČJIM VRTIĆIMA S PODRUČJA ŽUPANIJE kroz razmjenu posjeta djece, razmjenu stručnih iskustava;
* ZDRAVSTVENIM INSTITUCIJAMA radi nadzora provedbe zadaće na očuvanju zdravlja djece i zaposlenih, zdravstvenog prosvjećivanja djece i odraslih;
* AGENCIJOM ZA ODGOJ I OBRAZOVANJE (stručno usavršavanje, savjetodavna uloga u unapređivanju ukupnog konteksta vrtića);
* ŽUPANIJSKIM UREDOM I UREDOM DRŽAVNE UPRAVE (veza resornog ministarstva i vrtića, te pomoć oko realizacije određenih projekata – npr. o sigurnosti djece u prometu);
* ŽUPNIM UREDOM radi ostvarivanja aktivnosti i sadržaja obilježavanja vjerskih blagdana;
* DRUŠTVIMA I UDRUGAMA: Udruga Stubička baština, Crveni križ, Društvo Naša djeca, Udruga invalida, organizacijski odbori;
* PUČKIM OTVORENIM UČILIŠTEM (ostvarenje programa ranog učenja stranog jezika, suradnja s gradskom knjižnicom…);
* CZSS oko praćenja i djelovanja u situacijama razorenih obitelji, mogućih indikacija o zlostavljanju djece;
* POLICIJSKOM UPRAVOM KRAPINSKO-ZAGORSKOM oko projekta o sigurnosti djece u prometu i konkretne pomoći;
* MEDIJIMA radi pravovremenog potpunog i stvarnog izvještavanja i informiranja o aktivnostima vrtića;
* SPORTSKIM DRUŠTVOM radi ostvarenja sportskih programa;
* Dobavljačima vrtića radi materijalnog pomaganja u ostvarenju programa (sponzorstvo);
* LJEKARNE ŠVALJEK – donacija medicinskih proizvoda za zaštitu zdravlja i provođenja mjera prevencije i zaštite u vrijeme pandemije izazvane virusom Covid-19.
* Sklonište za napuštene životinje „Luč Zagorja“ - 27.04.2020. donacija hrane za napuštene životinje (akcija vrtića s roditeljima pod nazivom „Dar od srca“).
* Ostalim gradskim službama, subjektima i društvima, a koji na bilo koji način mogu doprinijeti razvoju predškolske ustanove.

Odgojno-obrazovna funkcija vrtića ne može se ostvariti samo kroz programe rada, već vrtić mora djelovati kao institucija u okviru šire i uže društvene zajednice i omogućiti djeci da steknu znanja i informacije kako postati punopravni aktivni dio društva.

Aktivnosti su se realizirale kroz pripremanje prigodnih izložbi i panoa ili prigodnih

priredbi i akcija, organiziranjem aktivnosti po vrtićkim skupinama, te posjetom raznim ustanovama.

# IX VREDNOVANJE

Odgojno-obrazovni rad temeljen je na dječjem interesu kojeg smo nastojali proširiti i produbiti različitim planiranim aktivnostima (individualnim, grupnim). Timsko planiranje provodili smo jednom tjedno, ponedjeljkom za naredni tjedan. Radni dogovor bio je mjesto valorizacije odgojno obrazovnog procesa koju vrši odgojitelj na tjednoj bazi.

Propisana pedagoška dokumentacija nadopunjena je dodatnim metodama dokumentiranja kao što su foto-dokumentacija i video zapisi.

Vrednovanje odgojno-obrazovnog rada također smo radili u timu, no najčešće na odgajateljskim vijećima kroz diskusije i razgovor. Nastojali smo analizirati svakodnevne situacije, prepoznate interese i procijeniti u kojem se smjeru krećemo.

Upitnicima i anketama vršili smo valorizaciju odgojno obrazovne prakse. Ankete za roditelje (procjena procesa prilagodbe i zadovoljstvo radom vrtića i stručnih suradnika) su nam vrijedan izvor informacija koje uključujemo u daljnje planiranje unaprjeđenja suradnje i kvalitete odgojno obrazovnog procesa.

Pomoću lista za praćenje prilagodbe i profila psihosocijalnog razvoja djece koje su popunjavali odgojitelji u suradnji s psihologinjom timski smo radili na objektivizaciji i vrednovanju individualnog rasta i razvoja svakog djeteta u skupini.

**X OSTVARENJE PLANA STRUČNOG SURADNIKA PSIHOLOGA**

Realizirane su bitne zadaće planirane u odgojno obrazovnoj godini 2019./2020.

U odnosu na dijete:

* praćenje procesa prilagodbe novoupisane djece, boravak u skupini tijekom prilagodbe, komunikacija s odgojiteljima i roditeljima
* podrška roditeljima djece s otežanom fazom prilagodbe, opservacija djece u skupini i individualne konzultacije s roditeljima i odgojiteljima
* procjenjivanje razvojnog statusa djece zbog pisanja mišljenja o razvojnom statusu djece na zahtjev roditelja i škole (spremnost za školu)
* individualni rad i rad u grupi s djecom koja su iskazivala poteškoće u socio- emocionalnom funkcioniranju
* opservacija i procjena djece s odgodom polaska u školu, komunikacija s odgojiteljima o poticajima i podršci u uključivanju u grupu
* asistiranje dječaku s teškoćama u razvoju u Programu predškole (srijedom): prilagodba aktivnosti prema potrebama djeteta (omogućavanje češće izmjene aktivnosti, dopuštanje kretanja bez ugrožavanja sebe i druge djece, postavljanje granica, pomoć u usmjeravanju pažnje na zadatke te dodatno pojašnjavanje uputa)
* svakodnevni rad u odgojnoj skupini „Ježići“ (od 13 do 15h ): pomoć kod oblačenja nakon spavanja, posluživanje užine, slobodna igra do dolaska roditelja- zamjena za odgojiteljicu na bolovanju
* provedba radionica za prevenciju zlostavljanja CAP program
* sudjelovanje u predstavi za djecu „Rudek na želenice“ i „Kod Regice“

U odnosu na roditelje:

* roditeljski sastanak za roditelje novoupisane djece 28. kolovoza 2019. „Prilagodba na polazak u vrtić“
* roditeljski sastanak za roditelje djece polaznika Programa predškole
* roditeljski sastanak CAP program prevencija zlostavljanja
* individualne konzultacije s roditeljima djece na teme socio- emocionalnih poteškoća (plačljivost, separacijske teškoće, socijalizacija), enkopreze i opstipacije, tretmana djece s posebnim potrebama, zdravstvenih teškoća
* individualne konzultacije s roditeljima djece s posebnim potrebama i teškoćama u razvoju vezano uz funkcioniranje u vrtiću i obiteljskom kontekstu (plačljivost, separacijske teškoće, usklađivanje roditeljskih uloga, prkos, granice i struktura u odgoju, burne emocionalne reakcije i vršnjački odnosi, simptomi i reakcija na intenzivan stresni događaj)
* uključivanje djece s teškoćama u razvoju u tretman vanjskih specijaliziranih ustanova i stručnjaka (preporuke, educiranje i motiviranje roditelja)
* upućivanje roditelja na timsku obradu i individualno savjetovanje o pristupu i uključivanju djeteta s teškoćama u razvoju u Program predškole

U odnosu na odgojitelje:

* tjedna komunikacija vezano uz djecu u procesu praćenja ili opserviranja i njihove roditelje
* organiziranje i provođenje stručnog usavršavanja
* pomoć u neposrednom radu u odgojnoj skupini, pratnja tijekom šetnji
* komunikacija s logopedinjom vezano uz upućivanje djece s govornim teškoćama u daljnji tretman

U odnosu na vanjske institucije:

* komunikacija sa pedagoginjom Osnovne škole Donja Stubica vezano uz djecu školske obveznike
* pisana komunikacija s Osnovnom školom Gornja Stubica
* komunikacija s doktorom Kovačićem vezano uz upućivanje na timsku obradu
* komunikacija s Dječjim vrtićem „Maslačak“ Krapinske toplice zbog dogovora za stručno predavanje
* komunikacija s edukacijskim rehabilitatorom iz Dječjeg vrtića Špansko vezano uz djecu s ADHD
* supervizija u Centru Proventus

Stručno usavršavanje

* 14.listopada 2019. stručno predavanje „Rane poruke veliki učitelji“ , Milena Haler TA i NLP savjetnica, Organizator Brainy Centar, Zagreb
* Interstručni aktiv 23. listopada na temu „Fiziologija emocija, uloga odraslih u zdravom emocionalnom razvoju djece u vrtićkom kontekstu“ u suradnji sa zdravstvenim voditeljem
* 28. 11. 2019. pozvano predavanje kolegica iz Dječjeg vrtića Maslačak iz Krapinskih Toplica na temu
* „Praćenje i podrška učenju djece“ Manuela Kos, stručna suradnica pedagoginja
* „Razvoj ekološke osviještenosti kod djece rane dobi- preduvjet za cjeloživotno činjenje“ Nina Ljubičić odgojitelj mentor
* 09.-11. veljače 2020. studijski posjet Centru Loris Malaguzzi u Reggio Emilia i posjet vrtiću Mast u Bologni, u organizaciji Udruge Hrvatska pomaže i Krapinsko zagorske županije.
* Cilj stručnog usavršavanja: upoznavanje s osnovnim principima Reggio pedagogije i njihovom primjenom u praksi
* 29. veljače 2020. sudjelovanje na stručnom skupu „Izazovi interdisciplinarnog pristupa u zaštiti dobrobiti djece predškolske dobi s teškoćama u razvoju“ u organizaciji Hrvatskog pedijatrijskog društva i Sekcije edukacijskih rehabilitatora predškolskog odgoja, održano u Školi narodnog zdravlja „Andrija Štampar“, Zagreb
* Cilj: stručnog usavršavanja: unaprjeđenje suradnje institucija koji sudjeluju u procesu rane dijagnostike i prevencije djece s teškoćama u razvoju (stručni suradnici u vrtićima, pedijatri, bolnice i specijalizirane ustanove)
* supervizija u Centru Proventus

Ostali poslovi:

* Ažuriranje web stranice
* Poslovi planiranja i valorizacije rada (izrada Godišnjeg plana i programa rada, Godišnjeg izvještaja, vođenje evidencije o dnevnoj realizaciji poslova, pisanje tromjesečnih izvještaj)
* suradnja s tajnicom na administrativnim poslovima vezanim uz stručne suradnike

**XI OSTVARENJE PLANA RAVNATELJA**

Plan rada ravnatelja za odgojno-obrazovnu godinu 2019./20. u potpunosti je realiziran.

Rad se temeljio na bitnim zadaćama iz Godišnjeg plana rada kao i određenim potrebama u odgojno-obrazovnom procesu tijekom godine.

* Osiguravanje i organiziranje prostora odnosno poticajne sredine u kojoj će djeca zadovoljiti svoje potrebe
* Stvaranje poticajnog okruženja u kojem djeca uče: samostalno birati, govoriti slobodno i kreativno izražavati svoje ideje; ponašati se odgovorno; naučiti surađivati, sudjelovati u kreiranju prostora, tj centara za izražavanje vlastitih ideja, zadovoljiti svoju potrebu za istraživanjem i spoznavanjem svijeta koji ga okružuje
* Neprekidan rad na unapređenju kvalitete uz međusobno povjerenje, uvažavanje i podjelu odgovornosti.
* Rad na uspostavljanju povjerenja i bliskosti s odgajateljima, ostalim osobljem vrtića, roditeljima i djecom
* Dogovori s odgojiteljima o načinima unapređivanja suradnje s roditeljima
* Pomoć odgojiteljima u prepoznavanju individualnih potreba djece i iznalaženju načina zadovoljavanja istih
* Kreiranje uvjeta u kojima nema prisile, poticanje djece i odraslih na samoprocjenu vlastitog rada i učinka
* Poticanje, organiziranje i provođenje suradnje s roditeljima
* Predlaganje Godišnjeg plana i programa rad vrtića, Kurikuluma izrada plana stručnog usavršavanja odgojitelja, stručnog suradnika i ostalih radnika
* Redovito održavanje Odgojiteljskih vijeća, radnih dogovora, sudjelovanje u radu „malih timova“, osiguravanje materijalnih uvijeta za rad
* Poticanje i provođenje projekata,
* Timsko planiranje, podjela zadataka i praćenje realizacije
* Poticanje na profesionalnost u ophođenju s korisnicima usluga
* Isticanje uspjeha, ali i ukazivanje na greške
* Poticanje djelatnika na stručno usavršavanje te cjeloživotno učenje
* Nabava stručne literature
* Podizanje kvalitete življenja i odraslih u vrtiću
* Rad s Upravnim vijećem vrtića i Osnivačem – provođenje odluka
* Poslovi vezani za upis djece u vrtić
* Sklapanje ugovora s roditeljima, ugovora o radu, ugovora s dobavljačima
* Pisanje prijedloga pravilnika
* Predlaganje financijskog plana i praćenje realizacije istog
* Organiziranje i kontrola izvršenja radova na održavanju vrtića i okoliša
* Suradnja sa širom društvenom zajednicom, osobito na prikupljanju donacija
* Promocija vrtića široj društvenoj zajednici
* Organizacija kazališnih predstava, izleta, nastupa djece
* Prisustvovanje sastancima koordinacije radova na dogradnji i rekonstrukciji Dječjeg vrtića.

Pedagoška godina 2019./2020. protekla je u ostvarivanju zakonitosti poslovanja vrtića, podizanju kvalitete organizacijskog, materijalnog i stručnog konteksta rada ustanove.

**XII FINANCIRANJE**

Rad dječjeg vrtića financira se iz:

* proračuna Grada Donja Stubica
* iz proračuna grada Oroslavja, Zagreba i proračuna Općine Gornja Stubica
* iz proračuna Krapinsko-zagorske županije
* iz državnog proračuna
* sudjelovanjem roditelja (korisnika usluge) u financiranju ekonomske cijene programa koji se ostvaruje u vrtiću.

Odlukom Gradskog vijeća Grada Donja Stubica ekonomska cijena usluga u Dječjem vrtiću Bubamara od 01.05.2013. godine iznosi 1.760,00 kuna.

U ustanovi pored djece s područja grada Donja Stubica borave i djeca s područja gradova Oroslavja i Zagreba, te općine Gornja Stubica. Djeca iz navedenih općina i gradova primaju se u ustanovu uz pismenu potvrdu o sufinanciranju njihovog boravka u ustanovi.

Grad Donja Stubica, osnivač i vlasnik Dječjeg vrtića sukladno odluci sa 38. sjednice Gradskog vijeća sufinancira boravak djece sa svojeg područja u ustanovi s 54,6 % ekonomske cijene programa, kao i povlastice roditelja: – 20 % za drugo dijete, 20 % samohrani roditelj, 20 % za dijete iz obitelji s 4 i više malodobne djece, a za dijete invalida Domovinskog rata za utvrđeni postotak invaliditeta roditelja.

Općina Gornja Stubica sufinancira boravak djece u ustanovi sa 50% ekonomske cijene programa, kao i povlastice roditelja od 70 % ekonomske cijene programa za drugo dijete koje boravi u ustanovi.

Kroz cijelu godinu vodilo se računa o prilivu sredstava na račun vrtića od strane roditelja i rješavanje uplata (ne plaćanje računa).

Većina roditelja svoje obveze podmiruje u zadanom roku.

S ciljem sprečavanja širenja virusa Covid-19 16. ožujka 2020. zatvoren je Dječji vrtić Bubamara i ostao je zatvoren do 11. svibnja. Tijekom trajanja mjere roditelji djece s prebivalištem na području grada Donja Stubica bili su oslobođeni obveze plaćanja mjesečnog učešća u financiranju cijene Vrtića. U tom periodu sve troškove vrtića plaćao je Grad Donja Stubica. Nakon ukidanja te mjere za sve roditelje koji su odlučili zadržati djecu doma i ne vratiti se u vrtić donesena je odluka da će roditelji sudjelovati sa 50 % iznosa čuvanja mjesta odnosno 200,00 kuna mjesečno. Za drugo dijete u obitelji 50% iznosa koji bi morali platiti za čuvanje mjesta i za 3 dijete ništa. Razliku u cijeni i nadalje nadokanđuje Grad Donja Stubica. Na taj način pokušalo se maksimalno olakšati građanima teško razdoblje i osigurati radnicima cijelu plaću.

Velika zahvala gradonačelniku na razumijevanju, pomoći i financijskoj potpori.

Entuzijazmom i predanim radom uposlenih djelatnika naše ustanove doista smo nastojali boravak i život našim malim bubamarama učiniti što boljim, ljepšim i kvalitetnijim.

U djetetu se čovjek rađa, u čovjeku se dijete krije. Od snova njihova je građa i ništa jače od njih nije.

Izvještaj pripremila ravnateljica, Vesnica Borlak u suradnji sa stručnim suradnikom psihologinjom, zdravstvenim voditeljem i odgojiteljima vrtića.

Na temelju članka 8. Pravilnika o obrascima i sadržaju pedagoške dokumentacije i evidencije o djeci u dječjem vrtiću (Narodne novine 83/01) Odgojiteljsko vijeće Dječjeg vrtića Bubamara Donja Stubica na sjednici 25. kolovoza 2020. donijelo je Godišnje izvješće o radu Dječjeg vrtića Bubamara za odgojno-obrazovnu 2019./2020. godinu.

Godišnji izvještaj o radu za odgojno-obrazovnu 2019./2020. godinu usvojen je na sjednici Upravnog vijeća Dječjeg vrtića Bubamara, održanoj dana 27.08.2020. godine i objavljen je na Oglasnim pločama 31.08.2020. godine.

Donja Stubica, 27.08.2020.

KLASA:601-02/20-02-04

URBROJ:2113/03-01-20-01

Ravnateljica:

Vesnica Borlak